Document ID: 32007D0570

KOMISSION PÄÄTÖS,
tehty 20 päivänä elokuuta 2007,
kalojen virusperäisen verenvuotoseptikemian (VHS) ja tarttuvan verta muodostavan kudoksen kuolion (IHN) osalta hyväksytyn vyöhykkeen aseman ja ei-hyväksytyillä vyöhykkeillä sijaitsevan näiden tautien osalta hyväksytyn tilan aseman saamista varten toteutettavien ohjelmien kelpuuttamisesta tehdyn päätöksen 2003/634/EY muuttamisesta
(tiedoksiannettu numerolla K(2007) 3902)
(ETA:n kannalta merkityksellinen teksti)
(2007/570/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1) ja erityisesti sen 10 artiklan 2 kohdan,
sekä katsoo seuraavaa:
(1)
Jäsenvaltio voi direktiivin 91/67/ETY mukaisesti esittää komissiolle ohjelman, jonka avulla se voi käynnistää menettelyn, jolla vyöhyke voi saada hyväksytyn vyöhykkeen aseman tai ei-hyväksytyllä vyöhykkeellä sijaitseva tila voi saada ei-hyväksytyllä vyöhykkeellä sijaitsevan hyväksytyn tilan aseman yhden tai useamman seuraavan kalataudin osalta: virusperäinen verenvuotoseptikemia (VHS) ja tarttuva verta muodostavan kudoksen kuolio (IHN). Komission päätöksessä 2003/634/EY (2) hyväksytään ja luetellaan eri jäsenvaltioiden esittämät ohjelmat.
(2)
Yhdistynyt kuningaskunta pyysi 28 päivänä maaliskuuta 2007 päivätyssä kirjeessään, että ohjelmaa sovellettaisiin Ousejokeen, jotta se saisi uudelleen hyväksytyn vyöhykkeen aseman verenvuotoseptikemian (VHS) osalta. Komissio on tarkastellut sille esitettyä ohjelmaa ja todennut, että se on direktiivin 91/67/ETY 10 artiklan mukainen. Tämä ohjelma olisi näin ollen hyväksyttävä ja sisällytettävä päätöksen 2003/634/EY liitteessä I olevaan luetteloon.
(3)
Suomi pyysi 21 päivänä marraskuuta 2006 päivätyssä kirjeessään lupaa laajentaa verenvuotoseptikemiasta (VHS:stä) vapaan hyväksytyn alueen asema koskemaan koko rannikkovyöhykettään, lukuun ottamatta vyöhykkeitä, joilla suoritetaan erityisiä hävittämistoimenpiteitä. Suomen toimittamista asiakirjoista käy ilmi, että kyseiset vyöhykkeet täyttävät direktiivin 91/67/ETY 5 artiklassa säädetyt vaatimukset. Kaikkia Suomen rannikkoalueita, lukuun ottamatta vyöhykkeitä, joilla suoritetaan erityisiä hävittämistoimenpiteitä, pidettiin taudista vapaina alueina ja ne lisättiin VHS:n osalta hyväksyttyjen vyöhykkeiden luetteloon, joka sisältyy tarttuvan vertamuodostavan kudoksen kuolion (IHN) ja/tai virusperäisen verenvuotoseptikemian (VHS) osalta hyväksyttyjen vyöhykkeiden ja kalanviljelylaitosten luetteloista 22 päivänä huhtikuuta 2002 tehdyn komission päätöksen 2002/308/EY (3) liitteeseen I. Tämän vuoksi kaikkiin Suomen rannikkoalueisiin, lukuun ottamatta vyöhykkeitä, joilla suoritetaan erityisiä hävittämistoimenpiteitä, sovellettava VHS-vapaan aseman saamiseen tähtäävä ohjelma on saatettu päätökseen ja se olisi poistettava päätöksen 2003/634/EY liitteestä I.
(4)
Italia pyysi 11 päivänä tammikuuta 2006 päivätyssä kirjeessään, että ohjelmaa sovellettaisiin erääseen tilaan, jotta tälle ei-hyväksytyllä vyöhykkeellä sijaitsevalle tilalle saataisiin hyväksytty asema VHS:n ja IHN:n osalta. Komissio on tarkastellut sille esitettyä ohjelmaa ja todennut, että se on direktiivin 91/67/ETY 10 artiklan mukainen. Tämä ohjelma olisi näin ollen hyväksyttävä ja sisällytettävä päätöksen 2003/634/EY liitteessä II olevaan luetteloon.
(5)
Trenton autonomisessa provinssissa sijaitseviin vyöhykkeisiin Zona Val di Sole e Val di Non ja Zona Val Banale sovelletut ohjelmat ja Lombardian alueella sijaitsevaan vyöhykkeeseen Zona Valle del Torrente Venina sovellettu ohjelma on saatettu päätökseen. Ne olisi näin ollen poistettava päätöksen 2003/634/EY liitteestä I.
(6)
Päätöstä 2003/634/EY olisi sen vuoksi muutettava.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2003/634/EY liitteet I ja II tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä elokuuta 2007.

Labels: 0
3
17
6